2. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 416/3666 της 4/18 Αυγ. 1973 (ΦΕΚ Β' 986) Περί αποζημιώσεως Ι.Κ.Α. δια παροχήν υπηρεσιών προς ησφαλισμένους Ο.Γ.Α. παρ' Οργάνων Ι.Κ.Α. Έχοντες υπ' όψει: α)Το άρθρ. 7 παρ. 4 Ν.Δ. 4104/60. β)Το άρθρ. 39 του Β.Δ. 40/72. γ)Την υπ' αριθ. 3/19-4-73 απόφασιν του Δ.Σ. του ΟΓΑ. δ)Την υπ' αριθ. 19/12-6-73 γνωμοδότησιν του Δ.Σ. του Ι.Κ.Α. ε)Την υπ' αριθ. 151584/27-6-73 αναφοράν του Ι.Κ.Α. αποφασίζομεν: Όπως αποδίδεται παρά του Ο.Γ.Α. εις το Ι.Κ.Α. Δια τας παρεχομένας υπ' αυτού υγειονομικάς και άλλας υπηρεσίας εις τους ησφαλισμένους του Ο.Γ.Α., αποζημίωσις ως κάτωθι: 1.Ό,τι καταβάλλεται υπό του Ι.Κ.Α., κατά τας εκάστοτε κειμένας διατάξεις, εις τους μετέχοντας των επιτροπών αποδείξεως ηλικίας. 2.Το ποσόν των 50 δραχμών δι' εκάστην συνεδρίασιν της επιτροπής αποδείξεως ηλικίας του Ι.Κ.Α. προς εξυπηρέτησιν των ησφαλισμένων του Ο.Γ.Α., δι' έξοδα λειτουργίας αυτής. 3.Τα οριζόμενα δια της υπ' αριθ. 172/Ειδ.52/3011-68 αποφάσεως ημών ποσά, δι' εκάστην εξέτασιν παρά της Α/θμίου και Β/θμίου Υγειονομικής Επιτροπής ησφαλισμένων του Ο.Γ.Α, ήτοι 125 και 150 δραχμαί αντιστοίχως. 4.Τας πραγματικάς δαπάνας μετακινήσεως μελών των Υγειονομικών Επιτροπών του Ι.Κ.Α. προς εξέτασιν ησφαλισμένων του Ο.Γ.Α. κατ' οίκον, συμφώνως προς τας σχετικάς διατάξεις του Κανονισμού Συνταξιοδοτήσεως ησφαλισμένων του Ο.Γ.Α. 5.Δι' ιατρικάς εξετάσεις, ως και παρακλινικάς τοιαύτας, πραγματοποιουμένας, υπό των ησφαλισμένων του Ο.Γ.Α., τη εντολή των Υγειονομικών Επιτροπών του Ι.Κ.Α., τα υπό της υπ' αριθ. 26299/ Ε.467/23-4-63 αποφάσεως του Υπουργού Εργασίας καθοριζόμενα ποσά ήτοι, συμφώνως προς την εκάστοτε ισχύουσαν δια το ΙΚΑ δι' εκάστην ιατρικήν πράξιν, κρατικήν διατίμησιν. 6.Εις περίπτωσιν παραπομπής υπό της οικείας Υγειονομικής Επιτροπής του Ι.Κ.Α, ησφαλισμένων του Ο.Γ.Α. προς παρατήρησιν εις συμβεβλημένον μετά του Ι.Κ.Α. ή ιδιόκτητον του Ι.Κ.Α. Θεραπευτήριον, ο Ο.Γ.Α. θα καταβάλλη εις μεν την πρώτην περίπτωσιν (του συμβεβλημένου), το συμβατικόν νοσήλιον και ό,τι έτερον προβλέπεται υπό της συμβάσεως εις δε την δευτέραν (του ιδιοκτήτου) ότι θα κατεβάλλετο υπό του Ι.Κ.Α. εις ομοειδές συμβεβλημένον μετά του Ι.Κ.Α. Θεραπευτήριον. 7.Ποσοστόν 2% επί των εν παρ. 3 της παρούσης αναφερομένων ποσών δια την αντιμετώπισιν υπό του Ι.Κ.Α. των δαπανών αλληλογραφίας (ταχυδρομικά, δακτυλογράφησις εγγράφων κλπ.) και πάσης φύσεως διοικητικών δαπανών. 8.Η παρούσα, ης η ισχύς άρχεται από της ενάρξεως εξετάσεως ησφαλισμένων του Ο.Γ.Α. υπό των Επιτροπών του Ι.Κ.Α., δημοσιευθήτω δια της Εφημερίδος της Κυβερνήσεως. 